cyanic-selkie/wikianc huggingface dataset:
బెల్జియంలో హిందూమతం
బెల్జియంలోని నేపాల్ హిందూ సంఘం
నేపాలీ సమాజం ఇంకా ఆలయాన్ని నిర్మించలేదు కానీ వారు హిందూ సంస్కృతి, సంప్రదాయాన్ని కాపాడేందుకు ఒక దేవాలయాన్ని స్థాపించాలని భావిస్తున్నారు. ఈ లక్ష్యాన్ని చేరుకోవడానికి శ్రీమద్ భగబత్ మహాయజ్ఞం చేసారు. అయితే ఇది ఇంకా ప్రక్రియలో ఉంది. రామ్ హరి శాస్తి బెల్జియంలోని నేపాలీ హిందూ సమాజానికి పూజారిగా పనిచేస్తున్నాడు.
హిందూ ఫోరమ్ ఆఫ్ బెల్జియం
హిందూ ఫోరమ్ ఆఫ్ బెల్జియం (HFB లేదా FHB) బెల్జియంలోని హిందూ సంస్థలు ఏర్పాటు చేసాయి. ఇది 2007 మార్చి 16 న బ్రస్సెల్స్‌లో మొదలైంది.
సనాతన ధర్మ సేవా పరిషద్
ఇది బెల్జియంలోని పురాతన హిందూ సాంస్కృతిక సంఘం. శివరాత్రి, శ్రావణ మాసం వంటి ప్రత్యేక సందర్భాలలో వివిధ పూజలు, ప్రార్థనలు నిర్వహిస్తుంది. ఇటీవలి సంవత్సరాలలో, ఇది డర్బుయ్‌లో ఇస్కాన్‌తో కలిసి శ్రీ కృష్ణాష్టమి పండుగను జరుపుకుంటోంది.
జయతు సంస్కృతం
జయతు సంస్కృతం అసోసియేషన్ బెల్జియంలో హిందూ సాంప్రదాయ సంస్కృతిని ప్రోత్సహించడానికి పనిచేస్తోంది. ఇది 2011లో ల్యూవెన్‌లో జరిగిన శ్రీమద్ భగబత్ మహాపురాణ్ నిర్వహించింది. బెల్జియంలో మొట్టమొదటిసారిగా ఇది నిర్వహించిన భారీ మహాయాగంలో సుమారు 5000 మంది భక్తులు చురుకుగా పాల్గొన్నారు. సాయి పరివార్ బెల్జియం, సనాతన్ ధర్మ సేవా పరిసద్ వంటి ఇతర సంఘాలు అక్కడ చురుకుగా ఉన్నాయి.
బ్రస్సెల్స్ హిందూ దేవాలయం
2000 సంవత్సరంలో, బ్రస్సెల్స్ (బెల్జియం)కి వలస వచ్చిన భారతీయ కుటుంబాలు మా దుర్గా జాగరణ్‌ని జరుపుకోవడానికి స్థానిక చర్చి లోనో పాఠశాల లోనో సమావేశమయ్యేవారు. ఈ కుటుంబాలు బ్రస్సెల్స్‌లో పూర్తి స్థాయి హిందూ దేవాలయాన్ని నిర్మించి, నిర్వహించాలని భావించాయి. అప్పటికి ఇది చాలా పెద్ద ఆలోచనగా అనిపించినప్పటికీ, సంవత్సరాలు గడిచేకొద్దీ భారతీయ సమాజం పెరిగింది. ఆలయాన్ని నిర్మించడానికి హిందూ మందిర్ అసోసియేషన్ నిధుల సేకరణను నిర్వహించింది. బ్రస్సెల్స్ దేవాలయ ప్రారంభోత్సవం 2012 ఫిబ్రవరి 19 న బ్రస్సెల్స్‌లోని భారతీయ సంఘం విరాళాలతో నిర్వహించారు. ప్రతి ఆదివారం సేవలు జరుగుతాయి. ఎవరే (బ్రస్సెల్స్)లోని దేవాలయంలో ప్రధాన హిందూ పండుగల సమయంలో ప్రత్యేక కార్యక్రమాలు జరుగుతాయి
ఓస్టెండ్ హిందూ దేవాలయం
2012 నుండి ఓస్టెండ్‌లోని హిందూ దేవాలయం కోసం ఫేస్‌బుక్ గ్రూప్ కూడా ఉంది.
బెల్జియంలో ఇస్కాన్
ISKCON బెల్జియంలో ఈ క్రింది కార్యకలాపాలను నిర్వహిస్తుంది:
బాలినీయ హిందూమతం
2009లో ప్రారంభించబడిన 4-హెక్టార్ల (9.9-ఎకరాలు) గణేశ రాజ్యం, ఐరోపాలో అతిపెద్ద ఇండోనేషియా ఉద్యానవనం. ఇండోనేషియా ద్వీపసమూహం, ముఖ్యంగా బాలి లోని మొక్కలను, అనుభూతిని పునరుత్పత్తి చేస్తుంది. దీనిలో పురా అగంగ్ శాంతి బువానా బాలినీయ హిందూ ఆలయం, ఈస్ట్ న్యూసా టెంగ్గారా తొరాజా సంప్రదాయంలో ఇళ్ళు, బోరోబుదూర్, ప్రాంబనాన్ దేవాలయాల సూక్ష్మ ప్రతిరూపాలు ఉన్నాయి. 2009 ఆగస్టులో ఇండోనేషియా ప్రభుత్వం ఇండోనేషియా పార్క్‌కు ప్రోత్సాహకంగా ఒక జత సుమత్రా ఏనుగులను పంపింది. ఇది ఇండోనేషియా అంతరించిపోతున్న జంతువుల కోసం ఐరోపాలో చేపట్టిన మొదటి పెంపక కార్యక్రమం.
సామాజిక జీవనం
Ipsos చేసిన సర్వే ప్రకారం, దాదాపు 40% మంది బెల్జియన్లు, హిందువులను నిజమైన బెల్జియన్లుగా పరిగణిస్తూండగా, దాదాపు 35% మంది, హిందువులు నిజమైన బెల్జియన్లు కాదని పేర్కొన్నారు.
మూలాలు
వర్గం:దేశాల వారీగా హిందూమతం వర్గం:బెల్జియం
పి.లక్ష్మణ రెడ్డి
జననం, విద్యాభాస్యం
పి.లక్ష్మణ రెడ్డి 1945 ఏప్రిల్ 8లో ఆంధ్రప్రదేశ్, కడప జిల్లా, సింహాద్రిపురం మండలం, పైడిపల్లి గ్రామంలో జన్మించాడు. ఆయన కొండాపురం గ్రామంలోని జిల్లా పరిషత్ పాఠశాలలో పదవతరగతి పూర్తి చేసి కడపలో బి.ఎస్సీ, బెంగుళూరు లోని బి.ఎం.ఎస్. కాలేజీలో లా పూర్తి చేసి 1972 డిసెంబరులో న్యాయవాదిగా పేరు నమోదు చేసుకున్నాడు.
వృత్తి జీవితం
పి.లక్ష్మణ రెడ్డి లా పూర్తి చేసిన తరువాత కడప జిల్లా కోర్టులో ఊటుకూరు రామిరెడ్డి దగ్గర జూనియర్ గా చేరాడు. ఆయన జిల్లా మున్సిఫ్ గా 1976 ఆగస్టులో నియమితుడై తాడేపల్లిగూడెం, ధర్మవరం, తాడిపత్రిలో పనిచేశాడు. పి.లక్ష్మణ రెడ్డి అసిస్టెంట్ సెషన్స్ జడ్జి కమ్ సబార్డినేట్ జడ్జిగా మదనపల్లె, గుత్తి, అనంతపురం లో పనిచేసి పదోన్నతి పై జిల్లా సెషన్స్ జడ్జిగా 1990లో నియమితుడయ్యాడు. ఆయన అదనపు జిల్లా జడ్జిగా కరీంనగర్, తిరుపతి, రాజముండ్రి, కర్నూలు లో, ప్రిన్సిపాల్ జిల్లా జడ్జిగా సంగారెడ్డి, విశాఖపట్నం, ఖమ్మం, ఒంగోలు, ఆదిలాబాద్లో పనిచేసి 1997లో గ్రేడ్ 1 జడ్జిగా పదోన్నతి అందుకున్నాడు.
పి.లక్ష్మణ రెడ్డి 2005 మే 26న అదనపు జడ్జిగా పదోన్నతి అందుకొని ఆంధ్రప్రదేశ్ హైకోర్టు శాశ్వత న్యాయమూర్తిగా 2006 ఫిబ్రవరి 20న నియమితుడయ్యాడు. అయన 2007 ఫిబ్రవరి 13న హైకోర్టు న్యాయమూర్తిగా పదవీ విరమణ చేశాడు. పి.లక్ష్మణ రెడ్డి 2007 ఏప్రిల్ 18న వైస్ -చైర్మన్, సెంట్రల్ అడ్మినిస్ట్రేటివ్ ట్రిబ్యునల్ నియమితుడయ్యాడు. జస్టిస్‌ పి.లక్ష్మణ రెడ్డి ఆంధ్రప్రదేశ్ లోకాయుక్తగా 2019 సెప్టెంబరు 7న నియమితుడై 15 September 2019న బాధ్యతలు చేపట్టాడు. ఆయన ఈ పదవిలో ఐదేళ్ల పాటు కొనసాగనున్నాడు.
మూలాలు
వర్గం:న్యాయమూర్తులు
నల్లమలపు బుజ్జి
నల్లమలపు బుజ్జి, తెలుగు సినిమా నిర్మాత. 2001లో శ్రీ లక్ష్మీ నరసింహ ప్రొడక్షన్స్ అనే సినీ నిర్మాణ సంస్థను స్థాపించి సినీరంగంలోకి అడుగుపెట్టాడు.
బయటి లింకులు
వర్గం:తెలుగు సినిమా నిర్మాతలు వర్గం:జీవిస్తున్న ప్రజలు వర్గం:గుంటూరు జిల్లా వ్యక్తులు వర్గం:గుంటూరు జిల్లా సినిమా నిర్మాతలు
ఐస్ క్రీం
thumb|right|200px|ఒక గిన్నెలో నింపిన ఐస్‌క్రీం ఐస్ క్రీం (ఆంగ్లం: Ice Cream) లేదా హిమగుల్మం అనగా పాలు, ఐసు (మంచు), చక్కెర మొదలైన పదార్థాలతో తయారు చేసిన ఒక నోరూరించే తినుబండారం.
ఐస్ క్రీం ప్రపంచ వ్యాప్తంగా చాలామందికి ఇష్టమైన ఆహారం. ముఖ్యంగా వేసవి కాలంలో ఐస్ క్రీం దుకాణాల వైపు మొగ్గుచూపడం సాధారణంగా జరుగుతుంటుంది. తీవ్రమైన ఎండల ప్రభావం వల్ల కలిగిన అలసటనుండి విముక్తి పొందడానికి జనం ఆశ్రయించే ఈ హిమగుల్మాలు నేడు సర్వకాల సర్వావస్థలయందు మానవుడి ఆహార అంతర్భాగాలలో ఒకటి కావడం విచిత్రమైన పరిణామం.
చరిత్ర
ఐస్ క్రీం ఇతర వంటలలాగా, ఇతర తినుబండారాలాగా హిమగుల్మం ఒకరి చేత తయారుచేయబడింది కాదు. దీని సృష్టికర్త ప్రత్యేకమైన వంటగాడేమీ కాదు. ఇది తనకు తానుగా ఏర్పడింది. ప్రాచీన కాలంలో రాజులు, జమీందారులు, ధనికులు, ఇతర సంపన్న వర్గాలవారు సాధారణంగా వైన్ లాంటి మత్తు పానీయాలు సేవించేవారు. వైన్ గానీ, సారా గానీ చల్లబడినప్పుడు, ఇతర నాజూకు పదార్ధాలను ఐస్‌తో చల్లబరచినప్పుడు పరిణామాత్మకంగా ఇది ఏర్పడింది. సా.శ. 62లో రోమన్ చక్రవర్తి నీరో తన వైను గదిని చల్లబరుచుకోవడానికి హిమము కోసం తన సేవకులను అపినైన్ పర్వతాలకు పంపించాడు. హిమము కోసం సుదూర ప్రాంతాలకు వ్యయ ప్రయాలకు ఓర్చడం ఆ కాలంలో ఉండేది. హిమము నకు ఆ కాలంలోనే అంత ప్రాధాన్యత ఉండేది.
13వ శతాబ్దంలో దూర ప్రాచ్య దిశ నుండి మర్కోపోలో వచ్చినప్పుడు అనేక అమూల్య వస్తువులతోపాటు ఆనాడు ఆసియాలో బహుళ ప్రచారంలో ఉన్న పాల ఐస్ చేసే విధానాన్ని కూడా తీసుకువచ్చాడు. ఈ రుచికర పదార్థం ఇటలీలో అనతి కాలం లోనే ప్రచారం పొందింది. ఆ దేశంలో భాగ్యవంతులకు జెలాటో భోగ్య వస్తువు అయ్యింది. 14 సంవత్సరాలు వయసుగల కాథరీన్ డి మెడిసి 1533లో రెండవ వివాహం చేసుకుంది. ఆమెకు పెళ్ళి కానుకగా అమూల్యమైన ఇటాలియన్ షర్బత్ తయారీ రహస్యం ఇవ్వబడింది. ఆమె కుమారుడు మూడవ హెన్రీ ఈ ఐస్ షర్బత్తును త్రాగుతుండేవాడు.
రాష్ట్ర ప్రభుత్వపు ఇందులో మొట్టమొదటిసారిగా ఇంగ్లండు రాజు 1వ చార్లెస్ తన ఫ్రెంచి వంటవాడు చేసిన ఐస్ క్రీం వడ్డించినపుడు అందరూ దాని రుచికి ఎంతో ఆశ్చర్యం పొందారు. 1వ చార్లెస్ మొదటిసారి ఐస్ క్రీం తీసుకున్నప్పుడు ఎంతో సంతోషించి ఐస్ క్రీం రహస్యాన్ని ఎవరికీ చెప్పవద్దని వంటవాని వద్ద వాగ్దానం తీసుకుని సంవత్సరానికి 500 పౌండ్లు పెన్షన్ ఇస్తుండేవాడు. 1649లో చార్లెస్ మరణించినప్పుడు అతడి వంటవాడు ఆ ఐస్ క్రీం రహస్యాన్ని డబ్బుకు ఆశపడి వెల్లడి చేశాడు.
అమెరికాలో ఈ ఐస్ క్రీం తయారీ రహస్యాన్ని యూరోపియన్ వలసగాళ్ళు ప్రవేశపెట్టారు. 1774 నాటికి యు.యస్.లోని న్యూయార్క్ వార్తాపత్రికలలో ఐస్ క్రీంకి ప్రకటనలు ప్రకటించబడ్డాయి. మంచి రుచులకు మోజుపడే ప్రెసిడెంట్ జార్జ్ వాషింగ్‌టన్ మౌంట్నెర్నాస్‌లో ఎప్పుడూ రెండు ఐస్ క్రీం కుండలను సిద్ధంగా ఉంచుకునేవాడు. ఫిలడెల్ఫియాలోని సిన్సిన్నాటి సొసైటీ మీటింగ్‌కు ఐస్ క్రీంతయారీకి ఐస్ క్రీం మిషన్‌ను కనుగొన్నాడు. అమెరికాలో రాష్ట్ర ప్రభుత్వపు విందులో ఐస్ క్రీం వడ్డించిన మొట్టమొదటి వ్యక్తి యు.యస్. ప్రెసిడెంత్ థామస్ జెఫర్సన్. నాల్గవ యు.యస్. ప్రెసిడెంట్ సతీమణి డాలీ మాడిసన్ తరచుగా వైట్ హౌస్ అతిధులకు ఐస్ క్రీం వడ్డించేది.
1846లో న్యూ జెర్సీకి చెందిన మహిళ నాన్సీ జాన్సన్ సులభ పద్ధతిలో ఐస్ క్రీము తయారుచేయడానికి చేతి మిషన్‌ను కనిపెట్టింది. ఇది సులభంగా అందరికీ అందుబాటులోకి వచ్చింది. 1851లో బాల్టిమోర్‌కు చెందిన జేకబ్ ఫన్సల్ ఐస్ క్రీము షాపుని ప్రారంభించాడు. ఆ దేశంలో అతడొక్కడే భారీ ఎత్తు ఐస్ క్రీము వ్యాపారి. మొట్టమొదట ఐస్ క్రీము 1904లో మిస్సొరీలోని సెంట్ లూయీస్‌లో జరిగిన లూసియానా పర్చేస్ ఎక్స్పొసిషన్‌లో కోన్‌లో ఇవ్వడానికి ప్రారంచించాడు. 1903లో డెమాస్కస్ నుంచి వచ్చిన సిరియా దేశస్థుడు ఎర్నెస్ట్ ఏ. హాంని ఐస్ క్రీములను కోనులలో అమ్మడం ప్రారంభించాడు. 1920లో స్టీం పవర్, ఎలెక్ట్రిసిటీ వల్ల ఐస్ క్రీము తయారీ అభివృద్ధి పొందింది. 1925లో హోవర్డ్ జాన్సన్ మాసాచుసెట్స్‌లోని వోల్టాసన్‌లో ఐస్ క్రీం స్టోరును తెరిచాడు. ఎండాకాలంలో ఒకనాడు ఇతడు 14.000 ఐస్ క్రీము కోనులు అమ్మాడు.
రెండవ ప్రపంచ యుద్ధ సమయంలో దక్షిణ పసిఫిక్ నౌకాశాఖకు చెందిన బుర్టన్ బుచ్ బాస్కిన్ తన జీపును అమ్మగా వచ్చిన డబ్బుతో ఒక ఐస్ క్రీం ఫ్రీజర్‌ను కొని మొట్టమొదటిసారి 31 రకాల ఐస్ క్రీములను తయారుచేశాడు. ఇర్విన్ రాబిన్స్ 1945లో ఇతడితో చేరాడు. ఇప్పుడు ప్రపంచమంతటా బాస్కిన్-రాబిన్స్ ఐస్ క్రీం స్టోరులున్నాయి. ప్రపంచంలో మొట్టమొదటిసారి చాక్లెట్, వెనీలా, స్ట్రా బెరీ ఐస్క్రీములు ప్రారంచించినవారు వీరే.
ఈనాడు ఐస్ క్రీమును వినియోగించని దేశమే లేదు. ధ్రువ ప్రాంత దేశాల్లో కూడా వీటి వినియోగం ఉన్నదంటే ఈ ఫుడ్ పట్ల మానవుడు ఎంతగా ప్రభావితుడు అయ్యాడో అర్ధం చేసుకోవచ్చు. అమెరికాలో 98 శాతం ప్రజలు ఐస్ క్రీం తింటారు. అలాగే ఆస్ట్రేలియా ప్రపంచ ఐస్ క్రీము ఉత్పత్తిలోనూ, వినియోగంలోనూ ద్వితీయ స్థానంలో ఉంది. పోటీ పెడితే ఐస్ క్రీము వినియోగంలో ప్రతి దేశం పాల్గొంటుందనడంలో అతిశయోక్తి లేదు.
ఐస్ క్రీం - ఆరోగ్యం
రుచిలో ఇతర ఫాస్ట్ ఫుడ్స్‌తో పోటీ పడుతూ ముందుండడానికే ప్రయత్నించే ఐస్ క్రీము దీన్ని ఇష్టంగా తినేవారికి స్థూలకాయాన్ని కూడా అంతే వేగంగా ప్రసాదిస్తుందనేది జగమెరిగిన సత్యం. దీని మీద ఎంత మోజున్నా ఆరోగ్యంపట్ల జాగ్రత్త అవసరం కాబట్టి దీనికి దూరంగా ఉండడమే శ్రేయస్కరం అంటున్నారు వైద్య రంగ ప్రముఖులు. ముఖ్యంగా అతిగా ఐస్ క్రీములను తీసుకోవడంవలన ఊబకాయంతోపాటు రక్తంలో కొలెస్టెరాల్ కూడా పెరిగే ప్రమాదముండడంతో వైద్యులు దీన్ని నివారించండి అని ప్రచారం చేస్తున్నారు.
పెళ్ళి భోజనాలలో తాంబూలాన్ని అందించే రోజులు పోయి ఐస్ క్రీములు అందించే రోజులు వచ్చేయడంతో వీటిని నియంత్రించడం కష్టసాధ్యమే అనిపిస్తుంది.
ఇతర లింకులు
వర్గం:తినుబండారాలు వర్గం:ఈ వారం వ్యాసాలు
జోర్హాట్ బుర్హి గోసాని దేవాలయం
బుర్హి గోసాని దేవాలయం, అస్సాం రాష్ట్రం జొర్హాట్ పట్టణంలో ఉన్న హిందూ దేవాలయం.
స్థానం
ఈ దేవాలయం గల ప్రదేశ అక్షాంశ రేఖాంశాలు 26°45'32"N  94°12'53"E.
చరిత్ర
అహోం రాజు రుద్ర సింఘా ఈ దేవాలయంలోని విగ్రహాన్ని మేఘల్యాలోని జైంతియా కొండల నుండి అస్సాంలోని అహోం రాజ్యానికి తీసుకువచ్చాడు. తరువాత అహోం రాజు గౌరీనాథ్ సింఘా రాజధానిని రంగ్‌పూర్ (అహోం రాజధాని) నుండి జోర్హాట్‌కు మార్చాడు. 1794లో జోర్హాట్‌లో బుర్హి గోసాని దేవాలయాన్ని స్థాపించాడు. దేవాలయంలో ప్రతి సంవత్సరం దుర్గాపూజ వేడుకలు జరుగుతాయి.
మూలాలు
వర్గం:అసోం పర్యాటక ప్రదేశాలు
రాజంపేట లోక్‌సభ నియోజకవర్గం
రాజంపేట లోక్‌సభ నియోజకవర్గం ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ నియోజకవర్గ పరిధి ఆధారంగా అన్నమయ్య జిల్లా ఎర్పాటు చేశారు. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. వీటిలో పుంగనూరు నియోజకవర్గాన్ని జిల్లాకేంద్రానికి దగ్గరగా వుంచటానికి చిత్తూరు జిల్లాలో కలిపారు.
ఇప్పటిదాకా ఎన్నికైన పార్లమెంటు సభ్యులు
!లోక్‌సభ !పదవీకాలం !సభ్యుని పేరు !ఎన్నికైన పార్టీ
2009 ఎన్నికలు
వివిధ పార్టీలనుండి పోటీ చేస్తున్న అభ్యర్థులు:
2014 ఎన్నికలు
2014 సార్వత్రిక ఎన్నికలలో వై.సి.పి. అభ్యర్థి పి.వి.మిథున్ రెడ్డి తన సమీప ప్రథ్యర్థి భా.జ.పాకు చెందిన దగ్గుబాటి పురంధ్రీశ్వరిపై 1,70,000 పైచిలుకు మెజారిటీతో గెలుపొందారు. !సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
తిరుమలగిరి సాగర్ మండలం
తిరుమలగిరి సాగర్ మండలం, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండల కేంద్రం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం మిర్యాలగూడ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  14  రెవెన్యూ గ్రామాలు ఉన్నాయి. ఇది సమీప పట్టణమైన మిర్యాలగూడ నుండి 32 కి. మీ. దూరంలోనూ, జిల్లా హెడ్ క్వార్టర్స్ నల్గొండ నుండి ఉత్తర దిశగా 61 కిమీ దూరంలో ఉంది. మండల కేంద్రం తిరుమలగిరి.
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 250 చ.కి.మీ. కాగా, జనాభా 38,694. జనాభాలో పురుషులు 19,946 కాగా, స్త్రీల సంఖ్య 18,748. మండలంలో 9,634 గృహాలున్నాయి.
2016 లో ఏర్పడిన కొత్త మండలం
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మిర్యాలగూడ రెవెన్యూ డివిజనులోని అనుమల మండలంలోగల తిరుమలగిరి గ్రామం మండల ప్రధాన కేంద్రంగా తిరుమలగిరి సాగర్ అనే పేరుతో (1+13) పద్నాలుగు గ్రామాలతో కొత్త మండలం ఏర్పడింది.దీనిని 2016 అక్టోబరు 11 నుండి  అమలులోకి తెస్తూ ప్రభుత్వం ఉత్తర్వులు జారీ చేసింది.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
పేరాల సుబ్రహ్మణ్యం
పేరాల సుబ్రహ్మణ్యం తెలుగు చలనచిత్ర దర్శకుడు. ఇతని స్వగ్రామం ప్రకాశం జిల్లాలోని ఉప్పుగుండూరు. ఇతడు 1969లో చలనచిత్ర పరిశ్రమలో ప్రవేశించి దర్శకుడు బి.వి.ప్రసాద్ వద్ద తొమ్మిది సంవత్సరాలు సహాయ దర్శకుడిగా పనిచేశాడు. సినిమాలలో ప్రవేశించక ముందు అతడు సాంఘిక నాటకాలలో నటించాడు.
సినిమారంగం
ఇతడు అనేక తెలుగు, కన్నడ సినిమాలకు కథ, చిత్రానువాదం, దర్శకత్వ బాధ్యతలు నిర్వర్తించాడు. దర్శకుడిగా ఇతని తొలి సినిమా ఓ అమ్మకథలో ఇతడి పేరుని వసంతసేన్‌గా పేర్కొన్నారు. తరువాతి సినిమాలలో ఇతడు ఇంటిపేరు పేరాలతో ప్రసిద్ధి చెందాడు. ఇతడు కృష్ణంరాజు, జగపతి బాబు, నూతన్ ప్రసాద్, శ్రీనాథ్,  చరణ్‌రాజ్, వజ్రముని, అంబరీష్, అనంత్ నాగ్, కన్నడ ప్రభాకర్,శారద, జయసుధ, అంబిక,గీత, ఆరతి, రాధిక, దివ్యవాణి, లక్ష్మి వంటి నటీనటులతో పనిచేశాడు.
ఇతడు పని చేసిన సినిమాలలో కొన్ని,:
బయటిలింకులు
వర్గం:తెలుగు సినిమా రచయితలు వర్గం:తెలుగు సినిమా దర్శకులు వర్గం:కన్నడ సినిమా దర్శకులు వర్గం:ఆంధ్రప్రదేశ్ వ్యక్తులు
రాంభొట్ల
రాంభట్ల లేదా రాంభొట్ల తెలుగు వారిలో కొందరి ఇంటిపేరు.
ఆర్మేనియాలో హిందూమతం
చరిత్ర
సామాన్య శక పూర్వం రెండవ శతాబ్దంలో అర్మేనియాలోని ఎగువ యూఫ్రేట్స్‌లో భారతీయుల కాలనీ ఉండేది. గౌడియ వైష్ణవ మతంలో భగవంతుని యొక్క సర్వోన్నత వ్యక్తికి ప్రాతినిధ్యం వహించే శ్రీ కృష్ణునికి ఆలయాలు నిర్మించబడ్డాయి.
ఇప్పుడు టర్కీలో ఉన్న సెయింట్ కరాపేట్ మొనాస్టరీ శిధిలాలు హిందూ దేవాలయాలున్న స్థలంలోనే ఉన్నాయి.
మత సంస్థలు
అంతర్జాతీయ కృష్ణ చైతన్య సంఘం (ఇస్కాన్), ట్రాన్‌సెండెంటల్ మెడిటేషన్ సంస్థలు రెండూ ఆర్మేనియాలో చురుకుగా ఉన్నాయి. 1990లో ఇస్కాన్ మొదటిసారిగా ఆర్మేనియాలో అధికారికంగా మతంగా నమోదైంది. ఇప్పుడు ఈ సంస్థకు అర్మేనియాలో 250 మంది సభ్యులు ఉన్నారు. ISKCON, గ్యుంరీ, వనడ్జోర్, యెఘెగ్నడ్జోర్, కపాన్, అష్టరాక్ పట్టణాల్లో సమ్మేళనాలు నిర్వహిస్తుంది.
మూలాలు
వర్గం:దేశాల వారీగా హిందూమతం వర్గం:ఆర్మేనియా
బొండాజాతి
కొత్తగా అక్కడ అడుగు పెట్టిన వారికి, ఇండియాలో ఉన్నామా...లేక ఏదైనా దేశంలో ఉన్నామా అన్న అనుమానం కలుగుతుంది.చుట్టూ ఎత్తైన కొండలు...ఆకుపచ్చటి లోయల మధ్య నుంచి వాళ్లు అలా నడచి వస్తుంటే...రాతి శిల్పాలేవో ప్రాణం పోసుకొని వస్తున్నట్టుగా ఉంటుంది.వాళ్ళే 'రిమో'లు.తూర్పు కనుమల్లోని ఆంధ్రా ఒడిషా సరిహద్దుల్లో వీరు ఓ ప్రత్యేక ఆకర్షణ. వీరిది ఒక ప్రత్యేక జీవనశైళి.
రిమో జాతి గిరిజనులని ఇటు ఆంధ్రా లోనూ అటు ఒడిషా లోనూ బొండాజాతి గిరిజనులనే అంటారు .రిమో తెగ అంటే బొండా భాషలో మనుషుల తెగ అని అర్ధం. ఆంధ్రా ఒడిషా బోర్డర్...ఒడిషా లోని మల్కాన్ గిరి, కోరాఫుట్ జిల్లాల అటవీ ప్రాంతాల్లోని నలభై వరకూ గ్రామాల్లో ఈ బొండాజాతి గిరిజనులు నివశిస్తారు .ఇక్కడ మాత్రమే కనిపించే వీరి జనాభా పది...పన్నెండు వేలకి మించి ఉండరు. ఈ ప్రాంతాల్లో ఇంకా అరవై వరకూ గిరిజన తెగలున్నా...వారెవరి తోనూ ఈ రిమోలు కలవరు. గుండ్రటి మొహంతో ఎప్పుడూ మద్యం మత్తులో ఉండే రిమోలు కరకుగా...మొరటుగా కనిపిస్తారు.వీరిలో మగాళ్ళు మొలకి చిన్న గోచీ మాత్రమే కట్టుకుంటారు. ఆడాళ్ళు మొలకి కిత్తనారతో అల్లిన 'రింగా'అనే చిన్న పట్టీని, ఛాతీ కనిపించకుండా పూసలదండ్లని వేసుకుంటారు. ఆదా, మగా, చిన్నా, పెద్దా అన్న తేడా లేకుండా ఈ జాతి వాళ్ళు ఎప్పుడూ ఆయుధాలు ధరించి తిరుగుతుంటారు. వారి పట్ల ఏమాత్రం అమర్యాదగా ప్రవర్తించినా విచక్షణా రహితంగా దాడి చేస్తారు. అందుకే ఈ ప్రాంత నాగరీకుల్లో వీరు నరమాంసభక్షకులనే అపోహ, దుష్ప్రచారమూ ఉంది. పంచభూతాలని దేవతలుగా పూజించే రిమో లు...చెట్టు చేమలని పంచప్రాణాలుగా భావిస్తారు. తమ కుటీరాలు ఎవరికీ కనిపించకుండా వీరు చుట్టూ ఎత్తైన చెట్లు పెంచుకుంటారు. వ్యవసాయ నిమిత్తం తప్ప వీరు చెట్లు నరకరు.ఎవరినీ నరకనివ్వరు.వీరి ప్రాంతాల్లో చెట్లు నరకాలంటే వీరప్పన్కి అయినా వణుకు పుట్టాల్సిందే. ఇతరులు ఎవరైనా తమ గ్రామాల్లోకి వస్తే వారితో పాటూ తమ గ్రామాల్లోకి దుష్ట శక్తులు వస్తాయని వీరికి భయం.అందుకే ఎవరైనా తమ గ్రామాల వైపు వస్తే వీరు బాణాలతో వారిని తరిమి తరిమి కొడతారు.బాగా పరిచయస్థులని అప్పుడప్పుడూ అనుమతించినా...పండగ దినాల్లో వారినీ అనుమతించరు .ఆ సమయంలో వీరు బాగా తాగి ఉంటారు. మాటా మాటా పట్టింపులోస్తే...వాళ్లలో వాళ్ళే కత్తులతో, గొడ్డళ్ళతో నరుక్కుని చంపుకుంటూఉంటారు. వీళ్లలో ఎవరైనా మరణిస్తే అక్కడ మూడు బండరాళ్లని పెడతారు .చనిపోయిన ప్రాంతంలో ఆత్మలు తిరుగుతుంటాయని వీరి నమ్మకం .రిమో లకి సారాయి అంటే మహా ఇష్టం. మామిడిపళ్ళు, జీడిమామిడిపళ్ళు, విప్పపువ్వు తోనే కాకుండా బియ్యంతో కూడా వీరు సారాయి తయారు చేసుకుంటారు. రిమోలకి చిన్న వయస్సులోనే పెళ్ళిళ్ళు అయిపోతాయి .వీరిలో వరుడి కంటే వధువు వయస్సేఎక్కువగా ఉంటుంది. ఆలా చేసుకొవడమే వీరి ఆచారం. వీరు ఎ ఊరి వాళ్లు ఆ ఊరి వాళ్లని పెళ్ళి చేసుకోరు.అమ్మాయి ఇశ్హ్టప్రకారమే పేళ్లి జరగాలన్నది వీరి సంప్రదాయం.ప్రతి గ్రామ పొలీమేరల్లోనూ రేండు పక్కలా రేండు ఇళ్లని కడతారు.పదేళ్లు నిండిన ఆడపిల్లలందరినీ ఓ ఇంట్లొకి పంపుతారు. మరొ ఇంటిలొకి ఇతర గ్రామాలకి చేందిన మగపిల్లలంతా చేరతారు. అమ్మాయిలు తమకి ఎవరైతే నచ్చారొ వారికి సారా ఇచ్చి కోంత కోండ ఏలక మాంసం పెడతారు. తర్వాత ఇరుపక్శ్హాల పేద్దలూ మాట్లాడుకోని పెళ్ళి జరిపిస్తారు. వీరిలో పేళ్లయిన ఆడవాళ్లు జుట్తు కత్తిరించుకొని నార చుట్టుకుంటారు.దానిమీద పూసలదండలు అలంకరించుకొంటారు. పెళ్ళికానివాళ్లు జుట్తు కత్తిరించుకొరు. వీళ్లది మాతృస్వామ్య వ్యవస్థ. కుటుంబ నిర్వహణలో ఆడవాళ్ళదే ప్రధానపాత్ర. మగవాళ్లు పంటలు పండించి తెస్తే వాటిక్రయవిక్రయాలన్నిటినీ ఆడవాళ్లే చూసుకుంటారు.
చెక్కపల్లి (వేములవాడ గ్రామీణ)
చెక్కపల్లి, తెలంగాణ రాష్ట్రం, రాజన్న సిరిసిల్ల జిల్లా, వేములవాడ గ్రామీణ మండలంలోని గ్రామం.
ఇది మండల కేంద్రమైన వేములవాడ నుండి 7 కి. మీ. దూరం లోను, సమీప పట్టణమైన సిరిసిల్ల నుండి 21 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని వేములవాడ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వేములవాడ గ్రామీణ మండలం లోకి చేర్చారు. 2011 భారత జనగణన గణాంకాల ప్రకారం ఈ గ్రామం 444 ఇళ్లతో, 1676 జనాభాతో 620 హెక్టార్లలో విస్తరించి ఉంది. గ్రామంలో మగవారి సంఖ్య 849, ఆడవారి సంఖ్య 827. షెడ్యూల్డ్ కులాల సంఖ్య 250 కాగా షెడ్యూల్డ్ తెగల సంఖ్య 18. గ్రామం యొక్క జనగణన లొకేషన్ కోడ్ 572355 .పిన్ కోడ్: 505302.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి వేములవాడలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వేములవాడలోను, ఇంజనీరింగ్ కళాశాల కరీంనగర్లోనూ ఉన్నాయి. సమీప వైద్య కళాశాల, మేనేజిమెంటు కళాశాల కరీంనగర్లోను, పాలీటెక్నిక్ తెట్టకుంటలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం వేములవాడలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది. ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో5 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఐదుగురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
చెక్కపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చెక్కపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
చెక్కపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
చెక్కపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
వెలుపలి లంకెలు
వర్గం:విచిత్ర పేర్లుతో ఉన్న గ్రామాలు
చెక్ రిపబ్లిక్‌లో హిందూమతం
thumb| [[ప్రాగ్|ప్రేగ్, చెక్‌లో హరే కృష్ణ సంగీత విద్వాంసులు]] చెక్ రిపబ్లిక్‌లో హిందూ మతం మైనారిటీ మతం. జనాభాలో 0.023% హిందువులున్నారు. హిందువులకు మూడు సంఘాలు ప్రాతినిధ్యం వహిస్తున్నాయి: చెక్ హిందూ రిలిజియస్ సొసైటీ, హరే కృష్ణ ఉద్యమం, విశ్వ నిర్మల ధర్మం.
చెక్ హిందూ రిలిజియస్ సొసైటీ
చెక్ హిందూమత సంఘం 2002 లో ఒక మత సంఘంగా నమోదైంది.
చెక్ రిపబ్లిక్‌లో ఇస్కాన్
2002 లో హరే కృష్ణ ఉద్యమం అధికారికంగా గుర్తింపు పొందింది. దీనికి దేశంలో నాలుగు దేవాలయాలు ఉన్నాయి. రిపబ్లిక్‌లో హరే కృష్ణకు 200 మంది భక్తులు ఉన్నారు. హరే కృష్ణ ఉద్యమ సభ్యులు కల్ట్ లాంటి ప్రవర్తన కలిగి ఉన్నారనే ఆరోపణలు వచ్చాయి.
విశ్వ నిర్మల ధర్మం
2007లో, విశ్వ నిర్మల ధర్మం దేశంలో నమోదిత మత సంఘంగా మారింది.
జనాభా వివరాలు
చెక్ రిపబ్లిక్‌లోని హిందువుల జనాభా:
మూలాలు
వర్గం:దేశాల వారీగా హిందూమతం
మహారాజపురం విశ్వనాథ అయ్యర్
మహారాజపురం విశ్వనాథ అయ్యర్ (மகாராஜபுரம் விசுவநாதையர்) (1896–1970) ఒక భారతీయ కర్ణాటక సంగీత గాత్రవిద్వాంసుడు. ఇతడు అనేక పురస్కారాలను పొందాడు. వాటిలో సంగీత కళానిధి, సంగీతభూపతి మొదలైనవి ఉన్నాయి.H
ప్రారంభ జీవితం, నేపథ్యం
ఇతడు 1896, సెప్టెంబరు 15న తమిళనాడు రాష్ట్రం, తంజావూరు జిల్లా, మహారాజపురంలో రామ అయ్యర్, అంబ దంపతులకు మూడవ సంతానంగా జన్మించాడు. ఇతడు మొదట మహావైద్యనాథ అయ్యర్ శిష్యుడైన ఉమయల్పురం స్వామినాథ అయ్యర్ వద్ద సంగీత శిక్షణ తీసుకున్నాడు. మహావైద్యనాథ అయ్యర్ గురువు త్యాగరాజుకు నేరుగా శిష్యుడు. ఆ విధంగా విశ్వనాథ అయ్యర్ త్యాగరాజు శిష్య పరంపరలో ఐదవ తరానికి చెందినవాడు.
సంగీత రంగంలో కృషి
రాగాలను సాగదీసి పాడటం ఇతని ప్రత్యేకత. మోహన రాగం ఆలపించడంలో ఇతడు దిట్ట. కల్పనా సంగీతంలో ఇతడు ఆరితేరినాడు. ఇతని ముఖ్యశిష్యులలో సెమ్మంగుడి శ్రీనివాస అయ్యర్, మన్నార్గుడి సాంబశివ భాగవతార్, కుమారుడు మహారాజపురం సంతానం, సంధ్యావందనం శ్రీనివాసరావు మొదలైన వారున్నారు.
సినిమా నటన
ఇతడు"భక్త నందనార్" అనే తమిళ సినిమాలో భూస్వామి వేదయార్ పాత్రను ధరించాడు. కె.బి.సుందరంబాళ్ నందనార్ పాత్రలో నటించిన ఈ సినిమా 1935, జనవరి 1న విడుదలయ్యింది.
పురస్కారాలు, గుర్తింపులు
ఇతనికి 1939లో "సంగీతభూపతి" అనే బిరుదు లభించింది. 1945లో మద్రాసు సంగీత అకాడమీ వారు సంగీత కళానిధి పురస్కారాన్ని ప్రదానం చేశారు. 1955లో కర్ణాటక సంగీతం గాత్ర విభాగంలో సంగీత నాటక అకాడమీ అవార్డు పొందాడు. ఇతడు తిరువాంకూరు, మైసూరు, పుదుక్కోటై సంస్థానాలలో ఆస్థాన విద్వాంసుని పదవిని అలంకరించాడు.
మూలాలు
వర్గం:కర్ణాటక సంగీత విద్వాంసులు వర్గం:1896 జననాలు వర్గం:1970 మరణాలు వర్గం:తంజావూరు జిల్లా వ్యక్తులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:తమిళనాడు గాయకులు
శాంభవి ఐపిఎస్
శాంభవి ఐపిఎస్ 2003లో విడుదలైన తెలుగు చలనచిత్రం. మని మూవీ మేకర్స్ బ్యానరులో ఎ. మల్లికార్జున నిర్మించిన ఈ చిత్రానికి కె.ఎస్. నాగేశ్వరరావు దర్శకత్వం వహించాడు. ఇందులో విజయశాంతి, సిజ్జు, మోనా చోప్రా, పరుచూరి వెంకటేశ్వరరావు తదితరులు నటించగా, గోవర్ధన్ సంగీతం అందించాడు.
పాటలు
ఈ సినిమాకు గోవర్ధన్ సంగీతం అందించాడు. భాస్కరభట్ల రవికుమార్ పాటలు రాశాడు. మనో, స్వర్ణలత పాటలు పాడారు.
బయటి లింకులు
వర్గం:2003 తెలుగు సినిమాలు వర్గం:పరుచూరి బ్రదర్స్ సినిమాలు వర్గం:విజయశాంతి నటించిన చిత్రాలు వర్గం:గుండు హనుమంతరావు నటించిన సినిమాలు
సూర్యదేవర రాజ్యలక్ష్మమ్మ
right|thumb|200px|సూర్యదేవర రాజ్యలక్ష్మమ్మ సూర్యదేవర రాజ్యలక్ష్మీదేవి (మే 18, 1914 - ఆగష్టు 8, 2010) ప్రముఖ స్వాతంత్ర్య సమరయోధురాలు, సంఘసేవకురాలు. అండమాన్‌ వెళ్ళి నేతాజీ విగ్రహ ప్రతిష్ఠాపనలో పాల్గొన్న స్వాతంత్ర్య సమరయోధులు సూర్యదేవర రాజ్యలక్ష్మీదేవి .మహిళ ఉద్యమాలలో, ఖద్దరు ప్రచారంలో, మద్యపాన వ్యతిరేక ఉద్యమాలలో ఎంతో పాటుపడింది.
బాల్యం, విద్య
ఈమె కృష్ణాజిల్లా నందిగామ తాలూకా వీరులపాడులో మే 18, 1914లో వాసిరెడ్డి సీతారామయ్య, సుబ్బమ్మ దంపతులకు కడసారి బిడ్డగా జన్మించారు. ఆమె గురువు జంగా హనుమయ్య చౌదరి. అతను కవి, పండితుడు కావడం వల్ల ఆమెకు ఉత్తమ కావ్యాలను బోధించి మంచి విద్వత్తు కలిగించారు.
స్వాతంత్ర సంగ్రామం, జైలు జీవితం
శిక్ష గురించి న్యామూర్తుల ఇళ్ళలో సైతం స్త్రీలు వీరికి అండగా నిలవడంతో ఆ శిక్ష రద్దు చేసి నామమాత్రపు శిక్షను ముగ్గురికీ విడివిడిగా విధించారు. ఈ నేపథ్యంలో రాజ్యలక్ష్మీదేవిని రాయవేలూరు జెైలుకు తరలించారు. ఆ తరువాత రాజ్యలక్ష్మి ఖాదీ ప్రచారం, మహిళా ఉద్యమం, రాజకీయ కార్యకలాపాలు పరిపాటి అయినాయి. గ్రంథాలయంలో హిందీ తరగతులు నిర్వహించేవారు. తనుకూడా కష్టపడి చదివి రాష్ర్టభాష పరీక్షలో ఉత్తీర్ణత సాధించారు.
సంఘ సేవలో
అస్పృశ్యతా నివారణకై సూర్యదేవర రాజ్యలకీదేవి తన వంతు కృషి చేశారు. పేరంట సమయంలో సైతం హరిజన స్త్రీలను ఆహ్వానించి అందరితో పాటు గౌరవించేవారు. 1940లో వ్యక్తి సత్యాగ్రహం ఆరంభమైంది. గుంటూరు జిల్లాలో ఆ సత్యా గ్రహం చేయడానికి అనుమతి లభించిన తొలిస్త్రీ రాజ్యలక్ష్మి అని చెప్పవచ్చు. 1941 జనవరి 30లో బాపట్ల తాలూకాలోని బ్రాహ్మణకోడూరులో ఆమె సత్యాగ్రహం చేశారు. పోలీసులు అరెస్ట్‌ చేసి, రెండు నెలల జెైలు శిక్ష, వందరూపాయల జరిమానా కూడా విధించారు.
ఆమె జెైల నుండి విడుదలెైన పిదప మద్రాసులోని ఆంధ్ర మహిళా సభకు చేరుకున్నారు. ఆ తరువాత తెనాలి వెళ్ళి ట్యుటోరియల్‌ కాలేజిలో చేరి బెనారస్‌ మెట్రిక్యులేషన్‌ పరీక్షలో ఉత్తీర్ణత సాధించారు. ఆమె చేబ్రోలు కాంగ్రెస్‌ అధ్యక్షురాలిగా ఉండి మహిళాభ్యున్నతికి దేశాభ్యుదయానికి పాటుపడ్డారు. ఇంతలో క్విట్‌ఇండియా ఉద్యమం వచ్చింది. అందులో రాజ్యలక్ష్మీదేవిని శాసనధిక్కార శాఖ సభ్యురాలిగా నియమించారు. ఆమె రహస్యంగా జిల్లాలన్నీ తిరిగి ప్రజలచే శాసనధిక్కారం చేయించారు. పోలీసులు ఆమెను వెంటాడేవారు. కానీ దేశభక్తులు ఆమెను కాపాడేవారు. రాజ్యలక్ష్మీదేవి 1941లో చేబ్రోలులో జాతీయ మహిళా విద్యాలయాన్ని స్థాపించారు. ఆ తరువాత 2 అక్టోబరు 1945లో ఆంధ్రరాష్ర్ట మహిళా రాజకీయ పాఠశాలను ప్రారంభించారు.
హైదరాబాదు విముక్తి పోరాటం లో
భారతదేశానికి 1947 ఆగష్టూ 15వ తేదీన స్వాతంత్ర్యం సిద్ధించింది. అయితే నెైజాము వాసులకు విముక్తి కలగలేదు. రాజ్యలక్ష్మీదేవి విరాళాలు, చందాలు పోగుచేసి నెైజాం వ్యతిరేక పోరాట నాయకులకు తమ సంఘీభావాన్ని తెలిపారు. ‘మాకు ధనసహాయం వద్దు అంగబలం కావాలి. మాతో నిలబడి ఉద్యమ ప్రచారానికి సహకరించండి’ అని నాయకులు కోరారు. టంగుటూరి సూర్యకుమారి పాట కచ్చేరీ ద్వారా వసూలెైన మొత్తాన్ని ధన సహాయంగా ఇవ్వటమేకాక రాజ్యలకీదేవి వ్యక్తి గతంగా నెైజాం వెళ్ళి ప్రచార కార్యక్రమంలో పాల్గొన్నారు. హైదరాబాదు సంస్థానం స్వతంత్ర భారతదేశంలో విలీనమయ్యే వరకు ఆమె అక్కడి వారితో కలసి పోరాటం సాగించారు.1950లలో తెలుగు దేశం అనే పత్రిక నడిపింది.
మరణం
మహిళాభ్యుదయ సంస్థలో మల్లాది సుబ్బమ్మ తదితరులతో కలిసి మద్యపానానికి వ్యతిరేకముగా పోరాడింది. రాజ్యలక్ష్మి ఆగష్టు 8, 2010 న మరణించింది.
ఇతర లింకులు
వర్గం:1914 జననాలు వర్గం:2010 మరణాలు వర్గం:కృష్ణా జిల్లా వ్యక్తులు వర్గం:ఆంధ్రప్రదేశ్ మహిళా స్వాతంత్ర్య సమర యోధులు వర్గం:తెలుగువారిలో స్వాతంత్ర్య సమర యోధులు వర్గం:గుంటూరు జిల్లా స్వాతంత్ర్య సమర యోధులు వర్గం:తెలుగు గ్రంధాలయ ప్రముఖులు
సంసార (2001 సినిమా)
కథ
ఇది లడఖ్, హిమాలయాల ప్రాంతంలో రూపొదించిన ఆధ్యాత్మిక ప్రేమకథ చిత్రం. ప్రపంచాన్ని త్యజించి ఆధ్యాత్మిక జ్ఞానోదయం పొందేందుకు ఒక వ్యక్తి చేసిన పోరాటం, తన ప్రేమను జీవితాంతం నిలుపుకునేందకు ఒక మహిళ చేసిన పోరాటం ఈ చిత్రం. ఇందులోని కథాంశం విశ్వామిత్రుడు, మేనక వృత్తాంతాన్ని గుర్తు చేస్తుంది.
అవార్డులు - పురస్కారాలు
ఈ చిత్రం 51వ మెల్బోర్న్ ఇంటర్నేషనల్ ఫిల్మ్ ఫెస్టివల్ లో "ది మోస్ట్ పాపులర్ ఫిల్మ్ గా ఆడియన్స్ అవార్డు" పొందడంతోపాటు వివిధ ఫిల్మ్ ఫెస్టివల్స్ లో ఇతర పురస్కారాలను అందుకుంది. అంతేకాకుండా ఇటలీ, ఫ్రాన్సు దేశపు టాప్ టెన్ చిత్రాల్లో ఒకటిగా నిలిచింది.
ఇతర లంకెలు
వర్గం:2001 సినిమాలు వర్గం:ఫ్రెంచి సినిమాలు వర్గం:జర్మన్ భాష వర్గం:జర్మన్ చలనచిత్రాలు
మదీనా (హైదరాబాదు)
మదీనా, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడున్న వక్ఫ్ భవనం, హజ్ యాత్రికులకు సేవ చేయడానికి నిర్మించబడినది.
చరిత్ర
సౌదీ అరేబియా లోని హిజాజ్‌ లోని ముస్లిం లకు పవిత్ర నగరమైన మదీనా నివాసితులకు మద్దతు ఇచ్చే ఉద్దేశ్యంతో ఈ మదీనా భవనం నిర్మించబడింది. నవాబ్ అల్లాదీన్ కుటుంబం దీనికి ప్రధాన కారణం. ఈ భవనంలో సుమారు 200 షాపులు, 100 ఫ్లాట్లు ఉన్నాయి.
సమీపప్రాంతాలు
ఇక్కడికి సమీపంలో కల్వాగడ్, మదన్ ఖాన్ కాలనీ, ఇంజిన్ బౌలీ, పైమ్ బాగ్, ఫలక్ నుమా, చత్తా బజార్, నాసిర్ కాంప్లెక్స్, నయాపూల్ రోడ్, యూసుఫ్ బజార్, రికాబ్ గుంజ్ మొదలైన ప్రాంతాలు ఉన్నాయి.
వాణిజ్య ప్రాంతం
హైదరాబాదు లోని వాణిజ్య శివారు ప్రాంతాలలో ఒకటైన ఈ మదీనా ప్రాంతం చారిత్రాత్మక చార్మినార్ కు సమీపంలో ఉంది. ఇది హైదరాబాదులోని ఒక సాంప్రదాయ దుకాణాల జజార్. ఇక్కడికి సమీపంలో పత్తర్‌గట్టి, షెహ్రాన్ బజార్, చార్మినార్, లాడ్ బజార్ మొదలైన ప్రాంతాలలో మహిళలు, వధువు, పిల్లలకు సంబంధించిన దుకాణాలు ఉన్నాయి. ఇక్కడి నుండి పెళ్ళి దుస్తులు ఎక్కువ భాగం పొరుగు రాష్ట్రాలు, యునైటెడ్ స్టేట్స్, యూరప్, మిడిల్ ఈస్ట్, పాకిస్తాన్, బంగ్లాదేశ్, ఇతర దేశాలకు ఎగుమతి చేయబడతాయి. పవిత్ర రంజాన్ మాసంలో ఈ ప్రాంతం పగలు, రాత్రి అని తేడాల్లేకుండా రద్దీగా ఉంటుంది.
హైదరాబాదీ వంటలును అందించే అనేక రెస్టారెంట్లు (మదీనా హోటల్) ఈ ప్రాంతంలో ఉన్నాయి. పవిత్ర రంజాన్ మాసంలో వడ్డించే హైదరాబాద్ హలీమ్ కు ఇక్కడి హోటళ్ళు బాగా ప్రాచుర్యం పొందాయి.
మదీనా హోటల్
ఇక్కడున్న మదీనా హోటల్ 1947లో ప్రారంభించబడింది.
మూలాలు
వర్గం:హైదరాబాదులోని ప్రాంతాలు
కొల్లాం లోక్‌సభ నియోజకవర్గం
కొల్లాం లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, కేరళ రాష్ట్రంలోని 20 లోక్‌సభ నియోజకవర్గాలలో ఒకటి. ఈ నియోజకవర్గం కొల్లాం జిల్లా పరిధిలో 07 అసెంబ్లీ స్థానాలతో ఏర్పడింది.
మూలాలు
వర్గం:కేరళ లోక్‌సభ నియోజకవర్గాలు
ఉందానగర్
ఉందానగర్, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. రంగారెడ్డి జిల్లాలోని శంషాబాదు సమీపంలో ఉన్నా ఈ ఉందానగర్, హైదరాబాదు - బెంగుళూరు జాతీయ రహదారిపై రాజీవ్ గాంధీ అంతర్జాతీయ విమానాశ్రయంకు 5 కిలోమీటర్ల దూరంలో ఉంది. ఇక్కడ ఉందా సాగర్ ఉంది.
విస్తీర్ణం - జనాభా
ఉందానగర్ ప్రాంతం 1.26 చదరపు కిలోమీటర్ల విస్తీర్ణంలో ఉంది. ఇక్కడ 3,386 మంది జనాభా ఉండగా, అందులో 1726 మంది పురుషులు, 1660 మంది స్త్రీలు ఉన్నారు.
సమీప ప్రాంతాలు
ఇక్కడికి సమీపంలో శంషాబాదు, బొల్లారం, బుద్వేల్, మధువన్ కాలనీ, రహీంపురా, లక్ష్మీగూడ, పెద్దమంగళారం, నాగిరెడ్డిగూడ, బాకారం జాగీర్, మేడిపల్లి, ఫిరంగి నాలా మొదలైన ప్రాంతాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఉందానగర్ మీదుగా ఫలక్ నుమా, అఫ్జల్‌గంజ్, సికింద్రాబాదు, నాంపల్లి మొదలైన ప్రాంతాలకు బస్సు సౌకర్యం ఉంది. ఇక్కడ ఉందానగర్ రైల్వే స్టేషను ఉంది.
మూలాలు
వర్గం:హైదరాబాదులోని ప్రాంతాలు
చిత్తూరు లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్సీలకు రిజర్వ్ చేయబడింది.
ఎన్నికైన పార్లమెంటు సభ్యులు
!లోక్‌సభ !పదవీకాలం !సభ్యుని పేరు !ఎన్నికైన పార్టీ
2009 ఎన్నికలు
!సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
మద్దాలి కృష్ణమూర్తి
మద్దాలి కృష్ణమూర్తి (1926 - 2014) ఒక దక్షిణ భారత చలనచిత్ర నటుడు. తెలుగు, తమిళ సినిమాలలో చిన్న చిన్న పాత్రలను ధరించాడు, కొన్ని డబ్బింగ్ సినిమాలలో గాత్రదానం చేశాడు.
చిత్రాల జాబితా
ఇతడు నటించిన కొన్ని తెలుగు చిత్రాల జాబితా:
బయటిలింకులు
వర్గం:తెలుగు సినిమా నటులు
నాగాలాండ్ తాలూకాలు
right|thumb|300px|భారతదేశం పాలనా వ్యవస్థ విభాగాలుపాలనా వ్వవస్థ పరంగా భారతదేశం కొన్ని రాష్ట్రాల సముదాయం (Union of States). ప్రతి రాష్ట్రాన్ని కొన్ని జిల్లాలుగా విభజించారు. (కొన్ని రాష్ట్రాలలో కొన్ని జిల్లాలను కలిపి ఒక రెవిన్యూ డివిజన్‌గా కూడా పరిగణిస్తారు.) ఒక్కొక్క జిల్లాను కొన్ని ఉప విభాగాలుగా చేశారు. ఇలాంటి ఉప విభాగాలను తాలూకా, తహసీలు, మండలం , పరగణా, మహాకుమా వంటి పేర్లతో పిలుస్తారు. అత్యధిక రాష్ట్రాలలో "తాలూకా", "తహసీలు", "మండల్" పేర్లు వాడుకలో ఉన్నాయి.
సాధారణంగా జిల్లాలో విభాగాలు ఇలా ఉంటాయి
రాష్ట్రంలో తాలూకాలు
నాగాలాండ్ రాష్ట్రంలో జిల్లాల వారీగా తాలూకాలు క్రింద ఇవ్వబడ్డాయి.
బయటి లింకులు
వర్గం:భారతదేశం లోని తాలూకాలు
నేహా పెండ్సే బయాస్
నేహా పెండ్సే బయాస్ మహారాష్ట్ర కు చెందిన టివి, సినిమా నటి. జీ మరాఠీలో వచ్చిన భాగ్యలక్ష్మిలో నటించింది. హిందీ, మరాఠీ, తెలుగు, తమిళం, మలయాళం సినిమాలలో కూడా నటించింది. మే ఐ కమ్ ఇన్ మేడమ్‌లో సంజనా హితేషి పాత్రతో గుర్తింపు పొందింది. 2018లో బిగ్ బాస్ 12 రియాలిటీ షోలో కూడా పాల్గొన్నది. భాబీజీ ఘర్ పర్ హైన్‌లో అనితా విభూతి నారాయణ్ మిశ్రా పాత్రతో మరింత గుర్తింపు వచ్చింది.
జననం
నేహా పెండ్సే 1984 నవంబరు 29న విజయ్ పెండ్సే, శుభాంగి పెండ్సే దంపతులకు మహారాష్ట్ర రాజధాని ముంబై లో జన్మించింది. ఈమె సోదరి నటి మీనాల్ పెండ్సే.
వ్యక్తిగత జీవితం
2020 జనవరి 5న ప్రియుడు శార్దూల్ సింగ్ బయాస్‌తో నేహా వివాహం జరిగింది. ఈ జంట 2019 ప్రారంభంలో డేటింగ్ ప్రారంభించి, మూడు నెలల తర్వాత ఏప్రిల్‌లో పెళ్ళి గురించి ప్రపోజ్ చేసుకున్నారు. వివాహం తర్వాత నేహా తన పేరును మార్చుకొని, తన ఇంటి పేరుకు బయాస్‌ని కలిపింది.
కెరీర్
1999లో ప్యార్ కోయి ఖేల్ నహిన్ సినిమాతో బాలనటిగా సినీరంగంలోకి వచ్చింది. ఆ తర్వాత దేవదాస్ వంటి సినిమాల్లో నటించింది. ఏక్తా కపూర్ నిర్మాణంలో బాలాజీ టెలిఫిల్మ్స్ ద్వారా కెప్టెన్ హౌస్ కార్యక్రమంతో పెండ్సే టెలివిజన్ అరంగేట్రం చేసింది. 2016లో లైఫ్ ఓకే పాపులర్ కామెడీ షో మే ఐ కమ్ ఇన్ మేడమ్‌లో సంజన ప్రధాన పాత్ర పోషించింది. కామెడీ దంగల్, ఎంటర్‌టైన్‌మెంట్ కీ రాత్ అనే రియాలిటీ షోలలో పాల్గొన్నది. 2018లో ఫ్యామిలీ టైమ్ విత్ కపిల్ శర్మ రియాలిటీ కామెడీ గేమ్ షో కపిల్ శర్మ తో కలిసి వ్యాఖ్యాతగా వ్యవహరించింది. బిగ్ బాస్ పన్నెండవ సీజన్‌లో కూడా పాల్గొన్నది. 4 వారాల తర్వాత అక్టోబరు 14న (28వ రోజు) తొలగించబడింది.
మీడియా
2019లో ది టైమ్స్ మోస్ట్ డిజైరబుల్ ఉమెన్‌లో 49వ స్థానంలో నిలిచింది.
బయటి లింకులు
వర్గం:కన్నడ సినిమా నటీమణులు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:1984 జననాలు వర్గం:జీవిస్తున్న ప్రజలు
తెలంగాణ సాంస్కృతిక సారథి
తెలంగాణ సాంస్కృతిక సారథి తెలంగాణ రాష్ట్ర ప్రభుత్వ సంస్ధ
స్థాపన
తెలంగాణ ఉద్యమంలో కీలక పాత్ర పోషించిన సాంస్కృతిక కళాకారులకు గుర్తింపును ఉపాధిని కల్పించేందుకు ముఖ్యమంత్రి కేసీఆర్ చారిత్రక నిర్ణయాన్ని తీసుకున్నాడు. అందులోభాగంగా 550 మంది కళాకారులతో తెలంగాణ సాంస్కృతిక సారథిని 2014 సెప్టెంబర్ 30న ప్రభుత్వం ఏర్పాటు చేసింది. తెలంగాణ రాష్ట్ర సాధన ఉద్యమంలో కీలక పాత్ర పోషించిన 550 మంది కళాకారులకు ప్రభుత్వం ప్రభుత్వ ఉద్యోగాలు ఇచ్చింది.వారిలో 319 మంది ఎస్సీలు, 38 మంది ఎస్టీలున్నారు. ఇందులో పనిచేసే కళాకారులకు ప్రభుత్వ ఖజానా ద్వారా జీతాలు అందజేయబడుతాయి.
బాధ్యతలు
ఇందులోని కళాకారులు కళాబృందాలుగా ఏర్పడి సాంఘిక దురాచారాలు, మూఢ నమ్మకాలకు వ్యతిరేకంగా  ప్రచారం చేస్తున్నారు. కళా ప్రదర్శనలకు అనువైన శిక్షణనివ్వడానికి, వర్క్ షాపులు నిర్వహించడానికి సాంస్కృతిక సారథి సమన్వయ బాధ్యతలు నిర్వహిస్తున్నది. సాంస్కృతిక సారథికి క్యాబినెట్ హోదా కల్పించారు.ప్రజాహిత కార్యక్రమాలను అట్టడుగుస్థాయి వరకు, గ్రామ గ్రామానికి చేరవేసేలా ఈ పథకం పనిచేస్తున్నది.
ఛైర్మన్
తెలంగాణ సాంస్కృతిక సారథి చైర్మన్ గా మానకొండూర్ ఎమ్మెల్యే, ప్రముఖ కళాకారుడు ఏర్పుల (రసమయి) బాలకిషన్ ను ప్రభుత్వం నియమించింది. రసమయి బాలకిషన్‌ను తెలంగాణ సాంస్కృతిక సారథి చైర్మన్‌గా నియమిస్తూ 13 జులై 2021న ప్రభుత్వం ఉత్తర్వులు జారీ చేసింది. ఆయన హైదరాబాద్‌లోని సాంస్కృతిక సారథిభవన్‌లో 19 జులై 2021న చైర్మన్‌గా బాధ్యతలు స్వీకరించాడు.
కార్యాలయం
జూబ్లిహిల్స్ లోని సాంస్కృతిక శాఖ భవనాన్ని తెలంగాణ సాంస్కృతిక సారథి కార్యక్రమాల నిర్వహణకు వినియోగిస్తున్నారు.
మూలాలు
వర్గం:తెలంగాణ ప్రభుత్వ సంస్థలు వర్గం:తెలంగాణ ప్రభుత్వం
నాగోల్
నాగోల్,  తెలంగాణ రాష్ట్రం, మేడ్చల్ జిల్లా, ఉప్పల్ మండలంలోని పట్టణ ప్రాంతం.
ఉప్పల్ నుండి ఎల్.బి. నగర్ మధ్యలో ఉన్న ఈ నాగోల్ సమీపంలో మెట్రో స్టేషన్ నిర్మిచబడింది. నాగోల్ నుంచి అమీర్‌పేట వరకు నడుస్తున్న12 రైళ్లు ద్వారా ప్రతీరోజు దాదాపు 50వేల మంది ప్రయాణిస్తున్నారు.
నివాసప్రాంతం
1990ల ప్రారంభంలో ఈ ప్రాంతాన్ని మధ్య తరగతి కుటుంబాలు నివాస ప్రాంతంగా మలుచుకున్నాయి.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ నాగోల్ మీదుగా నగరంలోని వివిధ ప్రాంతాలకు బస్సులను నడుపుతుంది. తెలంగాణ ప్రభుత్వం ఆధ్వర్యంలో ఇక్కడ నాగోల్ జంక్షన్ ఫ్లైఓవర్ నిర్మించబడింది.
మెట్రో
2017, నవంబరం 28న నాగోల్ మెట్రో స్టేషను ప్రారంభమైంది. మెట్రో రైల్ కారిడార్ నాగోల్ వద్ద ముగిసింది.
వెలుపలి లంకెలు
వర్గం:హైదరాబాదు పరిసర ప్రాంతాలు
దిన్‌హటా శాసనసభ నియోజకవర్గం
దిన్‌హటా శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కూచ్ బెహర్ జిల్లా, కూచ్ బెహార్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
దీక్షిత శతకం
దీక్షిత శతకం
శ్రీ నందిరాజు లక్ష్మీ నారాయణ దీక్షిత శతక౦’’ కర్తవఝల సూర్యనారాయణ కవి .ఇది బాపట్లలోని అత్రి –వాణి ప్రెస్ లో 1938లో ముద్రితం .వెల రెండు అణాలు అనబడే’’ బేడ’’ .ముందు తన వంశ చరిత్ర సీసాలలో ఒలికించాడు కవి .కృష్ణానది బంగాళాఖాతం లో సంగమించే హంసల దీవి క్షేత్రంకు దగ్గరలో ఉన్న రేపల్లె కు దగ్గర ధూళిపూడిలో  కవి పుట్టాడు .రామయామాత్య వరతనూజుడైన వఝల వంశం లో సూర్యనారాయణ పేరుతొ పుట్టాడు .ఈశతకం రాయటానికి’’ధీ విశాల కోటీశ్వర దీక్షితార్య సార్వభౌమ మార్కండేయ శర్మ ప్రేరణకల్పించారు.
జననం:
నందిరాజు వంశం లో ఘ౦టయ్య ,చిన్నమాంబ దంపతుల కుమారుడు దీక్షితులు .కొడుకును ఇంటివద్దనే వదిలి తండ్రి దేశాటనం వెడితే ,రేపల్లెలో దివాకరం రామమూర్తిగారు బాలుడిమీద అభిమానం తో సంస్కృత ఆంధ్రాలు ,సాహిత్యం నేర్పగా వాటిలో గొప్ప దక్షుడయ్యాడు .తెల్లవారుజ్హామునే లేచి స్నాన సంధ్యాది విధులన్నీ యధాప్రకారం చేసి ,బడికి వెళ్లి పాఠాలు బాగానేర్వగా సహాధ్యాయి విశ్వపతి ఓర్వలేక తనకంటే అన్నిటా ముందున్నాడని ఈర్ష్య తో రాజు శబ్దం పై అర్ధ వివరణ అడగటం లో ఈ భేదం మరీ ఎక్కి పోయింది. కొంతకాలానికి సుంకర వంశంలోని మంత్రి ఒకాయన ఇతన్ని తీసుకొని వెళ్లి ,బంధు మిత్ర సముదాయంమధ్యలో లో తనకూతురు వీరమనిచ్చి వైభవోపేతంగా వివాహం చేశాడు .తర్వాత భార్యతో రేపల్లెలో కాపురం పెట్టాడు .అక్కడ తర్క వ్యాకరణ మీమా౦సాది శాస్త్రాలలో అక్కన శాస్త్రి వద్ద చదువుకోమని శేషగిరిరాయడు ప్రోత్సహించాడు .ఆయనవద్ద అలంకార శాస్త్రంతో సహా అన్నీ నేర్చాడు .గురువంతవాడు అనిపించుకొన్నాడు .అక్కడ నియోగి ,వైదీకి తేడాలొచ్చాయి
తండ్రి దేశాటనం నుంచి తిరిగివచ్చి ,కొడుకును ఇంటికి తీసుకొని వచ్చి నందిగామలో ఉన్న కోడలిని వెంటబెట్టుకొని తీసుకొని వచ్చాడు .ఈ దంపతులతో ఏకోదిష్టం, షోడశ౦ మొదలైన హోమాలు చేయించాడు .గురువు వద్ద అనుమతిపొంది రేపల్లె చేరి నిష్టతో హరదత్తభాష్యాదులు ఆమూలాగ్రంగా చదివి ,స్మార్తంలో నిష్ణాతుడై ‘’అభినవ బ్రహ్మ ‘’అని పించుకొన్నాడు.
బందరులో వడ్లమన్నాటి వెంకప శర్మ అనే ఆర్వేల నియోగి ,త్యాగి యజ్ఞం చేసి అవభ్రుతస్నానం చేసి అన్న సమారాధన మహా వైభవంగా చేశాడు.వైశ్వ దేవం చేసేవారికి విడిగా వంటలు వండించాడు. .విశ్వపతి మొదలైనవారు వచ్చి నియోగుల ఇంట్లో భోజనం చేయము మా సామగ్రి మాకు ఇస్తే వండుకుతింటాము అన్నారు.
బందరులో నియోగులపాఠశాల వేదం పాఠశాల నెలకొల్పి తానె అధ్యక్షుడై తీక్షితులు చక్కగా నిర్వహించాడు .ఇందులో వైదీకులు చేరి చదవనే లేదు .కృత్తి వెంటి వారి పురోహితులం అని కొందరు వైదికులు వచ్చి .తమకు యాజకత్వం ఇవ్వమని కోరగా వెంకపసోమయాజి  ఒప్పుకోలేదు రాజభటుల్ని పిలిపించి   గెంటి వేయించాడు.
తానుస్థాపించిన రెండు విద్యాలయాలో సమర్ధులైన ఉపాధ్యాయులను నియమించి ,విద్యాబోధన బాగా చేయించి ప్రామాణ్యం పెంచాడు.నియోగులుకూడా వైదీకులతో పోటీపదడిచెడుమార్గాలు పట్టి చెడ్డ పేరు తెచ్చుకొన్నారు .దీక్షితుల తండ్రి ఘంటయ సన్యసించి బ్రహ్మానంద సరస్వతి నామంతో పిలువబడినాడు .అప్పట్నించీ రేపల్లె వేద పాఠశాల బాధ్యతా తీసుకొన్నాడు .నూజి వీడు మొదలైన సంస్థానా ధీశులు వార్షి కాలు పంపుతూ శిష్యగణాలకు విద్యనేర్పటానికి సాయపడుతున్నారు .కలహాలు సద్దు మనగటానికి మేధా దక్షిణామూర్తి తపస్సు చేసి ,ఆనందనామ సంవత్సరం లో అగ్న్యాధానం చేసి ‘’దీక్షితులు ‘’అనే సార్ధక నామం పొందాడు .’’విశ్వపతి అసుర విజయం’’ ,పిష్టపశ్వధ్వరవివేకం ‘’ కావ్యాలు రాశాడు.
ప్రజోత్పత్తి నామ సంవత్సరం లో 60వ ఏట ఈ దీక్షిత శతకం రాశానని కుమారుడు సూర్యనారాయణ కవి తెలిపాడు .ఈయన కోటీశ్వర దీక్షిత శతకం మొదలైనవి రాసినట్లు చెప్పి 100 సీస పద్యాలతో శతకాన్ని ముగించాడు.
హంసల దీవి వర్ణన –‘’
‘’కృష్ణా మహా తరంగిణి సాగరుతోడ –గాలియు నెయ్యది కేళికా గృహంబు –సరస యౌవన దశా పురుషయిత క్రియా –భోగంబులకేది పూలపాన్పు –ఉర్విపై నేయది పర్వకాలస్నాన –పుణ్యంబులకు నెల్ల బుట్టినిల్లు పరమభాగవతాది బహు పురాణంబులు –వినిచి స్వర్గము చూర విడుచునెద్ది –అట్టి హంసల దీవి ‘’
బందరు ఉప్పెన
‘’స్వామి తోడనే వచ్చే ఝ౦ఝానిలంబది-ప్రళయ భైరవ ముఖార్భటి యనంగ నీల మేఘమ్బులాని౦గిపై గాలికి –గొట్టుక పోయెడుకొండలనగ పృధు వర్ష ధారలా యింద్రచాప విముక్త –రసలోహమయపు నారసములనంగ ధన జీవంబులకు నిర్దయుడై బాధించు –యతిరాజు లయకాల యముడనంగ దోచె యుప్పెన బందరు నూచె నేచె-లోకములెల్ల నల్లకల్లోలమయ్యె-యయ్యయో ఏమనంగలదా యవస్థ ‘’ చివరిపద్యం – ‘’బ్రహ్మ చర్యంబు గార్హస్త్యంబు నడిపి –వానప్రస్థమును దీర్చి సుప్రసిద్ధ వాసరంబందు సన్యాసము గై కొంటి –రహి జిదానంద సరస్వతి యన శ్రీ ముఖాబ్ది కార్తిక శుద్ధ నవమి ని –సిద్ధి గాంచితికీర్తి శేషుడగుచు నాట నుండియు నీనాటికారాధనల్-వరలు చున్నవి నీకు వార్షికముగ నఘ నిబర్హణమని భవదనఘ చరిత –సీస పద్యములయందు వ్రాసి శతకంబు నీ దయన్ బూర్తి జేసితి నేర్చినట్లు –రమ్య గుణ ధుర్య-లక్ష్మి నారాయణార్య ‘ ‘’దివ్య తేజుడైన కోటీశ్వర ,దీక్షితాది –కృతున కలరుగగృతి సమర్పించి నాడ నందుకొను మివె నా యభినందనములు రమ్యగుణదుర్య -లక్ష్మి నారాయణార్య’’ ’అని శతకం ముగించాడు కవి
పద్యాలన్నీ నవనవోత్సాహంగా గంగా తరంగ నిర్ఝరిగా పవిత్రంగా ప్రవహించాయి ప్రతిపద్యం దీక్షితులకే సమర్పయామిగా రాశాడు కవి ‘’రమ్యగుణదుర్య -లక్ష్మి నారాయణార్య’’ అనే మకుటం మకుటాయమానమై భాసించింది .ఆయనకే శతకం విన్నవించుకొన్నాడు కవి .సార్థక రచన .కవి గురించి, దీక్షితులగారి గురించి పెద్దగా మనకు తెలిసింది తక్కువే .ఆలోటు తీర్చాడు సూర్యనారాయణకవి.
https://sarasabharati-vuyyuru.com/2018/07/02 గబ్బిట దుర్గా ప్రసాద్
ఈస్ట్ టిమోర్‌లో హిందూమతం
తూర్పు తైమూర్‌లో హిందూ మతం మైనారిటీ మతం. దాదాపుగా ఇక్కడి హిందువులందరూ బాలినీయ హిందూ మతాన్ని అనుసరిస్తారు.
చరిత్ర
టిమోర్‌లో సాంప్రదాయిక హిందూ జనాభా లేదు. హిందువులు ప్రధానంగా ఇండోనేషియా ఆక్రమణ సమయంలో వచ్చిన బాలి నుండి వలస వచ్చినవారు. ఆక్రమణ ముగిసిన తరువాత, చాలా మంది హిందువులు దేశం విడిచి వెళ్ళిపోయారు.
జనాభా వివరాలు
1992లో, తూర్పు తైమూర్ స్వాతంత్ర్యానికి ముందు హిందువులు జనాభాలో 0.5% ఉండేవారు. ఆక్రమణ తర్వాత, తూర్పు తైమూర్‌లో హిందూమతం 0.1% కంటే దిగువకు పడిపోయింది. 2011 జనాభా లెక్కల ప్రకారం తూర్పు తైమూర్‌లో 195 మంది హిందువులు ఉన్నారు. అయితే, 2015 జనాభా లెక్కల ప్రకారం హిందువుల సంఖ్యలో స్వల్పంగా పెరిగి 271 కి చేరుకుంది.
దేవాలయాలు
thumb| పుర గిరినాథ పుర గిరినాథ తూర్పు తైమూర్‌లోని అతిపెద్ద బాలినీస్ హిందూ దేవాలయం. ఇండోనేసియా ఆక్రమణల కాలంలో ఆలయాన్ని నిర్మించారు. ఇప్పుడు ఆలయం పూర్తిగా శిథిలావస్థకు చేరుకుంది, అయినప్పటికీ ఇండోనేషియా నుండి కొంతమంది బాలినీయులు తూర్పు తైమూర్ ప్రభుత్వంతో కలిసి ఆలయాన్ని పునరుద్ధరించడానికి ప్రయత్నాలు ప్రారంభించారు.
తమిళ హిందువుల పొంగల్ వేడుకను పుర గిరి నాథంలో జరుపుకుంటారు.
మూలాలు
వర్గం:దేశాల వారీగా హిందూమతం
గ్వాడలోప్‌లో హిందూమతం
హిందూమతం గ్వాడెలోప్‌లో మైనారిటీ మతం..గణాంకాల ప్రకారం, గ్వాడెలోప్‌లో 0.5% మంది హిందూ మతాన్ని ఆచరిస్తున్నారు.
దేవాలయాలు
బస్సే-టెర్రే లోను, ఇతర ప్రాంతాలలోనూ గణనీయమైన సంఖ్యలో హిందూ తమిళ దేవాలయాలు ఉన్నాయి. బస్సే టెర్రేలోని చాంగిలో ద్రావిడ శైలిలో ఒక హిందూ దేవాలయం ఉంది. గ్రాండే- టెర్రేలో గాస్చెట్‌లో మరొకటి ఉంది
జనాభా వివరాలు
గ్వాడెలోప్‌లో ఇండో-గ్వాడెలోపియన్లు దాదాపు 14% ఉన్నప్పటికీ, వారిలో కొందరు మాత్రమే ఇప్పటికీ హిందువులుగా ఉన్నారు. ఇండో-గ్వాడెలోపియన్లలో ఎక్కువ మంది కాథలిక్కులే ఐనప్పటికీ వారు హిందూ దేవతలను కూడా ఆరాధిస్తారు. ఫ్రెంచ్ పార్లమెంట్‌లోని మొదటి ఇండో-గ్వాడెలోపియన్ సభ్యుడు ఎర్నెస్ట్ మౌటౌసామీ ఒక ఇంటర్వ్యూలో మాట్లాడుతూ, "మేము క్యాథలిక్‌లమే అయినప్పటికీ, మా ఇంట్లో ఇప్పటికీ హిందూ దేవుళ్ల చిత్రాలు ఉన్నాయి. మేము అన్ని క్రైస్తవ పండుగలను జరుపుకుంటాము కాని మేము దీపావళిని జరుపుకోము."
మూలాలు
వర్గం:దేశాల వారీగా హిందూమతం
తిరువనంతపురం లోక్‌సభ నియోజకవర్గం
తిరువనంతపురం లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, కేరళ రాష్ట్రంలోని 20 లోక్‌సభ నియోజకవర్గాలలో ఒకటి. ఈ నియోజకవర్గం తిరువనంతపురం జిల్లా పరిధిలో 07 అసెంబ్లీ స్థానాలతో ఏర్పడింది.
మూలాలు
వర్గం:కేరళ లోక్‌సభ నియోజకవర్గాలు
పద్మశ్రీ పురస్కార గ్రహీతలు (1970-1979)
పద్మశ్రీ పురస్కారం, భారతదేశపు నాలుగవ అత్యున్నత పౌర పురస్కారం. 1970-1979 సంవత్సరాల మధ్య విజేతలు:
ఇందర్బీర్ సింగ్ నిజ్జర్
ఇందర్బీర్ సింగ్ నిజ్జర్ పంజాబ్ రాష్ట్రానికి చెందిన రాజకీయ నాయకుడు. ఆయన అమృత్‌సర్ సౌత్ శాసనసభ నియోజకవర్గం నుండి ఎమ్మెల్యేగా గెలిచి 2022 జులై 4న భగవంత్ మాన్ మంత్రివర్గంలో పార్లమెంటరీ వ్యవహారాలు, పరిపాలనా సంస్కరణల శాఖల మంత్రిగా భాద్యతలు చేపట్టాడు.
రాజకీయ జీవితం
ఇందర్బీర్ సింగ్ నిజ్జర్ అమృత్‌సర్ సౌత్ శాసనసభ నియోజకవర్గం నుండి 2017లో జరిగిన ఎన్నికల్లో ఆప్ తరపున పోటీ చేసి తన సమీప కాంగ్రెస్ అభ్యర్థి ఇందర్బీర్ సింగ్ బోలారియా చేతిలో ఓడిపోయాడు. ఆయన 2022లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా అసెంబ్లీకి ఎన్నికై 2022 మార్చిలో అసెంబ్లీ ప్రొటెర్మ్ స్పీకర్ గా పని చేసి జులై 4న భగవంత్ మాన్ మంత్రివర్గంలో పార్లమెంటరీ వ్యవహారాలు, పరిపాలనా సంస్కరణల శాఖల మంత్రిగా భాద్యతలు చేపట్టాడు.
స్టెతస్కోప్
స్టెతస్కోప్ (ఆంగ్లం: Stethoscope) అనగా గుండె, ఊపిరితిత్తులు, ఉదరం లాంటి అవయవాల చప్పుడు విని పరీక్షించడానికి వాడే ఒక వైద్య పరికరం. దానిని రెని థియోఫిల్ హయసింత్ లెనెక్ (Rene Theophile Hyacinthe Laennec) అనే ఫ్రెంచ్ వైద్యుడు 1819లో కనుగొన్నాడు.
చరిత్ర
1781 నుండి 1826 వరకు జీవించిన లెనెక్ ప్రతిభాశాలియైన కల్పనాచరుతుడే కాక అనుభవశాలియైన వైద్యుడు కూడా. 1816లో అతను ఒక యువతిని పరీక్షించసాగాడు. ఆ రోజుల్లో వైద్యుడు రోగి గుండెను, ఊపిరితిత్తుల్ని పరీక్షించేటప్పుడు తన చెవుల్ని రోగి గుండెకు ఆనించి వినేవాడు. కాని లెనెక్ ఆ యువతిని పరీక్షించడానికి మొహమాటపడ్డాడు. గట్టి వస్తువుల ద్వారా చప్పుడు పయనిస్తుందని అతనికి తెలుసు. కాబట్టి అతను 24 కాగితాల్ని చుట్టగా చుట్టి వాటి ఒక కొనను తన చెవికీ, యింకొక కొనను ఆ యువతి గుండెకు ఆనించి వినగా మామూలు పద్ధతిలో కంటే చాలా స్పష్టంగా చప్పుడు వినపడి అతను సంతోషించాడు. ఆ ఏడాదే లెనెక్ పారిస్‌లోని నెకెర్ ఆస్పత్రిలో ఉద్యోగాన్ని స్వీకరించాడు. తరువాతి కొన్నె నెలలపాటు అతను నవీన స్టెతస్కోప్‌కు పూర్వపు మోటురకాలతో ప్రయోగాలు చేశాడు. చివరకు అతను వాడిన స్టెతస్కోప్ యొక్క సమాచారాన్నీ, నిరూపణన్నీ ప్రమాణ పత్రాల ద్వారా ఆధారంగా చేసుకొని ఒక రాత ప్రతిని 1817 మార్చి 8న తయారుచేశాడు. అంగశ్రవణానికి సంబంధించి నమోదైన మొట్టమొదటి రాతప్రతి యిదే. లెనెక్ తన పరికరానికి "లె సినిండర్" అని పేరుపెట్టాడు. తరువాత స్నేహితులు, సహచరులు అతనికి నచ్చచెప్పాక దానికి "స్టెతస్కోప్" అని పేరును మార్చాడు. గ్రీకు భాషలో స్టెతస్కోప్ కు "నేను గుండెను చూస్తున్నాను" అని అర్ధము. లెనెక్ ఆ స్టెతస్కోప్‌ను వెంటనే వాడుకలో ప్రవేశపెట్టాడు. తన ఇంటిలో ఒక చిన్న కర్మాగారాన్ని నెలకొల్పి అతను కర్ర స్టెతస్కోపుల్ని తయారుచేయసాగాడు. రెండు కర్ర ముక్కల్తో అతని పరికరం తయారైంది. ఒక వైపు చెవిలో పెట్టుకోడానికీ, యింకొకవైపు శంకు ఆకారంతోనూ వుండేది. బోలుగా వుండే యిత్తడి స్తంభాకారపు గొట్టంగల మూడవ ముక్కను ఆ శంకులాంటి మిక్కలోకి వుంచి గుండె కొట్టుకోవడాన్ని వినడానికీ ఊపిరితిత్తుల్ని పరీక్షించేటప్పుడు అది తీసివేయడానికీ వాడబడింది.